Glódís Perla Viggósdóttir

Glódís Perla Viggósdóttir (f. 27. júní 1995) er íslensk knattspyrnukona. Glódís spilar stöðu varnarmanns með íslenska kvennalandsliðinu í knattspyrnu og er leikmaður liðsins Bayern München sem spilar í þýsku úrvalsdeildinni.Stefnir á sigur í Meistara­deild Evrópu en segir það súr­sætt að yfir­gefa Sví­þjóð Vísir.is

Glódís Perla spilaði með yngri flokkum í Danmörku en spilaði síðar með meistaraflokki HK/Víkings á Íslandi. Þaðan hélt hún aftur til Danmerkur og lék í þrjá mánuði með Horsens SIK. Hún spilaði með Stjörnunni í Garðabæ árið 2012. Árið 2015 fór hún í atvinnumennsku í knattspyrnu þegar hún hélt til Eskilstuna United í Svíþjóð en þar sem hún var til ársins 2017 en fór þá til Rosengård.

Árið 2012 spilaði Glódís Perla sinn fyrsta leik með íslenska kvennalandsliðinu í knattspyrnu er liðið gerði 1-1 jafntefli við skoska landsliðið.

Viðurkenningar
Glódís hafnaði í 2. sæti í vali íþróttamanns ársins árið 2022 og í 22. sæti yfir bestu leikmenn heims árið 2024 á gullknettinum í kvennaflokki en hún var efst í sinni leikstöðu; miðverði. Glódís í 22. sæti, besti miðvörður í heimi Fótbolti.net, sótt 28. október 2024
Var valin leikmaður ársins 2024 af KSÍ.  Glódís og Orri Steinn fótboltafólk ársins Fótbolti.net, 23. desember 2024 Í janúar 2025 hlaut hún riddarakross fálkaorðunar fyrir framlag sitt til knattspyrnu í athöfn á Bessastöðum. Þar að auki varð hún Íþróttamaður ársins 2024 og hlaut fullt hús stiga í fyrsta sæti.

 Heimild 

Flokkur:Fólk fætt árið 1995
Flokkur:Handhafar riddarakross Hinnar íslensku fálkaorðu
Flokkur:Íslenskar knattspyrnukonur